মানৱতাৰ এতিয়াও অপমৃত্যু হোৱা নাই। তাকেই যেন পুনৰবাৰ প্ৰমাণ কৰিলে এগৰাকী আইএএছ বিষয়াই।শেহতীয়াকৈ এগৰাকী আইএএছ বিষয়াই চেনিটাৰী পেড বিচৰাৰৰ বাবে ছাত্ৰীক ককৰ্থনা কৰাৰ খবৰে দেশত প্ৰতিক্ৰিয়াৰ সৃষ্টি কৰাৰ সময়তে আন এগৰাকী আইএএছ বিষয়াৰ মহানুভৱতাই দেশত বাঃ বাঃ বুটলিছে।
বুধবাৰে উত্তৰ প্ৰদেশৰ লখিমপুৰ জিলাৰ ৭৩০ নং ৰাষ্ট্ৰীয় ঘাইপথত এখন মিনি ট্ৰাক আৰু ব্যক্তিগত বাছৰ সংঘৰ্ষত কমেও দহজন লোক নিহত হোৱাৰ উপৰিও ৪১ জন লোক আহত হৈছিল। লক্ষ্ণৌৰ বিভাগীয় আয়ুক্ত ড০ ৰোশন জেকবে ভুক্তভোগী সকলৰ পৰিয়ালৰ সৈতে বাৰ্তালাপ কৰাৰ সময়ত উচুপি উঠাৰ দৃশ্য ছ'চিয়েল মিডিয়াত ভাইৰেল পৰাৰ পিছতে হৃদয়বান বিষয়া গৰাকীক সকলোৱে প্ৰশংসা কৰিছে।
ভাইৰেল ভিডিঅ'টোত, আমোলাগৰাকীক এগৰাকী মাতৃৰ সৈতে বাৰ্তালাপ কৰি থকা অৱস্থাত তেওঁৰ আঘাতপ্ৰাপ্ত সন্তানৰ অৱস্থা দেখি শোকত ভাগি পৰা দেখা গৈছে। লখিমপুৰ খেৰীৰ মুখ্য চিকিৎসা বিষয়াই কৈছে যে আহতসকলৰ ভিতৰত ১২ জনৰ অৱস্থা সংকটজনক আৰু তেওঁলোকক লক্ষ্ণৌৰ এটা ট্ৰমা চেণ্টাৰলৈ প্ৰেৰণ কৰা হৈছে। এতিয়া ২৯ জন লোক জিলা চিকিৎসালয়ত চিকিৎসাধীন হৈ আছে।
জিলা সদৰৰ পৰা প্ৰায় ৩০ কিলোমিটাৰ দূৰত ৭৩০ নং ৰাষ্ট্ৰীয় ঘাইপথৰ আইৰা দলঙত এই দুৰ্ঘটনাটো সংঘটিত হৈছিল। বাছখনে ধৌৰহাৰাৰ পৰা লক্ষ্ণৌলৈ গৈ আছিল আৰু বিপৰীত দিশৰ পৰা অহা মিনি ট্ৰাকৰ সৈতে খুন্দা মাৰিছিল। ৰাষ্ট্ৰপতি দ্ৰৌপদী মুৰ্মু, প্ৰধানমন্ত্ৰী নৰেন্দ্ৰ মোদী আৰু উত্তৰ প্ৰদেশৰ মুখ্যমন্ত্ৰী যোগী আদিত্যনাথে ঘটনাটোত শোক প্ৰকাশ কৰিছে। ২ লাখ টকা প্ৰতিজন মৃতকৰ নিকটাত্মীয়ক দিয়া হ'ব। আহতসকলক ৫০,০০০ টকা দিয়া হ'ব।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
